SLOVENSKÝ ZVÄZ ORIENTAČNÝCH ŠPORTOV,

Junácka 6, 832 80 Bratislava

**PROTOKOL**

**Majstrovstvá SR v orientačnom behu štafiet v šprinte**

**Verejné preteky v orientačnom behu**

*Vyhlasovateľ:* Slovenský zväz orientačných športov

*Technické zabezpečenie:* Viatoris, mesto Zvolen

*Termín a klasifikácia pretekov:*

**19. 10. 2019 –Majstrovstvá SR v OB štafiet v šprinte -** otvorené denné preteky v orientačnom behu trojčlenných štafiet v šprinte s určeným poradím kontrolných stanovíšť

**20. 10. 2019 – KnockOut šprint -** otvorené denné preteky v orientačnom behu jednotlivcov, preteky nie sú hodnotené do slovenského rebríčka

*Centrum:* Základná škola, Námestie mládeže 587/17, 960 01 Zvolen

*Mapa*: Západ, 1 : 4 000, ISSOM 2007, autor: Michal Krajčík (2018), aktualizácia: Peter Krnáč (2019)

*Terén:* sídlisková zástavba

*Funkcionári*: riaditeľ: Peter Krnáč, hlavný rozhodca: Michal Krajčík RII, stavba tratí: Štefan Šurgan RII, tajomník: Matej Ďuriš

*Protesty:* Neboli žiadne, a preto nebol dôvod ani na zostavenie jury.

*Hodnotenie pretekov:*

Pretekov sa zúčastnilo vyše 200 pretekárov zo Slovenska, Česka a Maďarska. Časový harmonogram pretekov bol dodržaný v sobotu. V nedeľu došlo vzhľadom na nový formát pretekov k priebežnému posunu semifinálových a finálových kôl knock-out šprintu. V centre bola postavená detská trať. Mapy zo všetkých pretekov boli odovzdané vedúcim klubov po nedeľnom finále knock-out šprintu.

Sobotné preteky štafiet prebehli vo väčšine kategórií v novom formáte (2 muži + 1 žena). Tento formát sa ukázal ako problematický pre niektoré kluby (s prebytkom žien) a je na zváženie, či sa vrátiť k pôvodnému formátu (1 muž + 1 žena). Pri rozhodovaní by mohla pomôcť podrobnejšia analýza počtu štafiet v jednotlivých kategóriách.

Sobotné trate boli postavené dosť náročne z hľadiska čítania mapy a absolvovania kontrol v správnom poradí, čo sa prejavilo na vyššom počte diskvalifikácií. Treba však povedať, že vďaka tomuto typu stavby tratí boli preteky technicky náročnejšie a staviteľ ukázal ako efektívne využiť jednoduchší sídliskový terén.

Nedeľné preteky boli prvým knock-out šprintom na celoštátnej úrovni a napriek minimálnym praktickým skúsenostiam s týmto formátom ich organizátori zvládli výborne.

V sobotu došlo k diskvalifikácii pretekára, ktorý si zobral na predávke zlú mapu, tvrdil že ho k nej poslal organizátor. Úlohou organizátora ale bolo iba nasmerovať pretekára ku správnej časti tabule s mapami a výber konkrétnej mapy podľa štartového čísla bol v plnej zodpovednosti pretekára. Takisto bola pôvodne diskvalifikovaná pretekárka so starším čipom, ktorej chýbala posledná kontrola, keďže na trati orazila viac ako 30 kontrol a zberka sa jej do záznamu nezmestila. Vďaka použitiu záložného razenia (kliešte) však bola táto štafeta po skontrolovaní vpichov zaradená do výsledkov.

K viacerým diskvalifikáciám počas obidvoch dní došlo aj vďaka nedbalému použitiu bezdotykového razenia, kedy si pretekári neskontrolovali zvukovú a svetelnú signalizáciu na čipe. Niektorí pretekári mali hlavne počas knock-out šprintu orazené nesprávne kontroly, ktoré sa nachádzali v blízkosti tých správnych, čo svedčí o zanedbaní kontroly kódov kontrol zo strany pretekárov.

V sobotu došlo k pochybeniu pri udeľovaní cien v kategórii MWM135-. Na prvom mieste sa umiestnila štafeta OB Kamenice, ktorá nemohla získať titul Majstra Slovenska podľa platných predpisov OB na rok 2019. Riaditeľ pretekov sa ospravedlnil za túto chybu a diplomy vyhodnoteným štafetám organizátori pošlú dodatočne.

Z hľadiska zabezpečenia zázemia bol na zhromaždisku bufet s občerstvením a jedlom.

Počasie počas celého víkendu prialo organizátorom. Ráno hmla, ktorá sa rozplynula a bolo slnečné počasie.

Z vyjadrenia viacerých účastníkov aj z pohľadu hlavného rozhodcu je možné konštatovať, že išlo o dobre zvládnuté podujatie s kvalitnou stavbou tratí, dobrou mapou a zaujímavým formátom pretekov. Do budúcna je na zváženie či radšej nekombinovať šprintové preteky s lesnými, aby dva šprinty v jeden víkend neodradili od účasti ortodoxnejších lesných orienťákov.

*Schvaľovacia doložka:* Hlavný rozhodca schválil výsledky oboch pretekov v plnom rozsahu.

Michal Krajčík Peter Krnáč

hlavný rozhodca riaditeľ pretekov